Document ID: /roh_data/filtered/fineweb-2-filterrobots_roh.jsonl.gz/14851

Las fronts tranter la Russia ed ils Stadis Unids èn vegnidas pli diras, malgrà la visita dal minister da l'exteriur american, Rex Tillerson. Washington pretenda da Moscau da volver il dies al president sirian, Baschar al-Assad ed inculpescha la Siria d'avair duvrà gas toxic.
Il minister da l'exteriur russ, Sergej Lawrow ha ditg ch'en questa dumonda hajan ils dus pajais vistas differentas. Lawrow ha dentant er accentuà che la Russia ed ils Stadis unids sajan perina da laschar intercurir il diever da gas toxic da vart independenta. Quasi en il medem mument ha la Russia dentant bloccà ina resoluziun cunter la Siria en il cussegl da segirtad da l'ONU.